Komission asetus (EY) N:o 345/97, annettu 26 päivänä helmikuuta 1997, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI sisällöstä ja mainitun asetuksen 5 artiklan 4 kohdan säännösten soveltamista koskevista yksityiskohtaisista säännöistä annetun asetuksen (ETY) N:o 207/93 3 artiklan muuttamisesta



Virallinen lehti nro L 058 , 27/02/1997 s. 0038 - 0039



KOMISSION ASETUS (EY) N:o 345/97, annettu 26 päivänä helmikuuta 1997, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI sisällöstä ja mainitun asetuksen 5 artiklan 4 kohdan säännösten soveltamista koskevista yksityiskohtaisista säännöistä annetun asetuksen (ETY) N:o 207/93 3 artiklan muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1), sellaisena kuin se on viimeksi muutettuna komission asetuksella (EY) N:o 418/96 (2), ja erityisesti sen 5 artiklan 3 kohdan b alakohdan, 5 artiklan 4 kohdan, 5 artiklan 5 a kohdan b alakohdan ja 5 artiklan 7 kohdan, sekä katsoo, että neuvoston asetuksessa (EY) N:o 1935/95 (3) säädetään asetuksen (ETY) N:o 2092/91 5 artiklan 3 kohdassa ja 5 a kohdassa vahvistettujen luokkien osalta, että maataloudesta peräisin olevat ainesosat, joita ei ole tuotettu 6 artiklassa vahvistettujen sääntöjen mukaisesti tai joita ei ole tuotu kolmansista maista 11 artiklassa säädetyn järjestelmän mukaisesti, on sisällytettävä liitteessä VI olevaan C osaan tai jäsenvaltion on hyväksyttävä ne tilapäisesti, komission asetuksen (ETY) N:o 207/93 (4) 3 artiklassa vahvistettua menettelyä on tarkasteltava uudelleen siltä perustalta, millaisia kokemuksia on saatu ja miten tiettyjen luonnonmukaisesti tuotettujen maataloudesta peräisin olevien ainesosien saatavuus yhteisön markkinoilla on kehittynyt, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen 207/93 3 artikla seuraavasti: "3 artikla 1. Niin kauan kuin maataloudesta peräisin olevaa ainesosaa ei ole sisällytetty asetuksen (ETY) N:o 2092/91 liitteessä VI olevaan C osaan, sitä voidaan käyttää mainitun asetuksen 5 artiklan 3 kohdan b alakohdassa ja 5 artiklan 5 a kohdan b alakohdassa säädetyn poikkeuksen mukaisesti edellyttäen, että: a) toimija on ilmoittanut jäsenvaltion toimivaltaiselle viranomaiselle kaikki vaaditut todisteet siitä, että kyseinen ainesosa täyttää 5 artiklan 4 kohdan edellytykset, ja b) jäsenvaltion toimivaltainen viranomainen on 5 artiklan 4 kohdan edellytysten mukaisesti myöntänyt tilapäisesti luvan käyttää ainesosaa enintään kolmen kuukauden ajan todennettuaan, että toimija on tarvittavassa määrin ollut yhteydessä muihin yhteisössä oleviin hankkijoihin varmistuakseen siitä, että kyseisiä, vaaditut laatuvaatimukset täyttäviä ainesosia ei ole saatavilla; jäsenvaltio voi pidentää tätä lupaa enintään kolme kertaa seitsemäksi kuukaudeksi kerrallaan. 2. Jos 1 kohdassa tarkoitettu lupa on myönnetty, jäsenvaltion on ilmoitettava muille jäsenvaltioille ja komissiolle välittömästi seuraavat tiedot: a) päivä, jona lupa on myönnetty; b) kyseisen maataloudesta peräisin olevan ainesosan nimi sekä tarvittaessa ainesosan tarkka kuvaus ja laatuvaatimukset; c) tarvittavat määrät ja perustelut näille määrille; d) tavaran puutteen syyt ja puutteen arvioitu kesto; e) päivä, jolloin jäsenvaltio lähettää tämän ilmoituksen muille jäsenvaltioille ja komissiolle; f) viimeinen päivä, jolloin muut jäsenvaltiot ja/tai komissio voivat esittää huomautuksensa; päivämäärän on oltava vähintään 30 päivää edellä e alakohdassa tarkoitetusta ilmoituspäivästä. 3. Jos jokin jäsenvaltion komissiolle ja luvan myöntäneelle jäsenvaltiolle 30 päivän kuluessa ilmoituspäivästä esittämästä huomautuksesta käy ilmi ainesosaa olevan saatavilla tavaran puutteen aikana, jäsenvaltion on harkittava luvan peruuttamista tai suunnitellun kestoajan lyhentämistä, ja sen on ilmoitettava komissiolle ja muille jäsenvaltioille toteuttamistaan toimenpiteistä viidentoista päivän kuluessa siitä päivästä, jona se sai kyseiset tiedot. 4. Jos lupaa pidennetään 1 kohdan b alakohdassa tarkoitetulla tavalla, sovelletaan 2 ja 3 kohdan menettelyjä. 5. Jonkin jäsenvaltion pyynnöstä tai komission aloitteesta asia annetaan asetuksen 2092/91 14 artiklassa tarkoitetun komitean tarkasteltavaksi. Kyseisen asetuksen 14 artiklassa vahvistetun menettelyn mukaisesti voidaan päättää myönnetyn luvan peruuttamisesta tai sen voimassaoloajan muutoksesta tai tarvittaessa kyseisen ainesosan sisällyttämisestä liitteessä VI olevaan C osaan." 2 artikla Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 198, 22.7.1991, s. 1 (2) EYVL N:o L 59, 8.3.1996, s. 10 (3) EYVL N:o L 186, 5.8.1995, s. 1 (4) EYVL N:o L 25, 2.2.1993, s. 5